
GRAAD 9 GESONDHEIDS-, SOSIALE EN OMGEWINGSVERANTWOORDELIKHEID
LESVOORBEREIDING
KWARTAAL 3: Week 8 – 11 (4 x 40 min lesse)

	Les nr.
	Inhoud
	Onderrigplan
	Tyd
	Hulpbronne
	Assessering
	Leerderaktiwiteite

	1
	Gesondheids- en veiligheidskwessies wat met geweld verband hou:
· Algemene dade van geweld by die huis, skool en in die gemeenskap

	Inleiding
	5 min
	Les 1 – PowerPoint (Skyfies 1-2)
Les 1 – Werkkaart (Aktiwiteit 1)
	
	Voltooi die aktiwiteit individueel en gee terugvoer

	
	
	Kyk Video
	4 min
	Les 1 – PowerPoint (Skyfie 3)
Kyk:  What is Violence? https://www.youtube.com/watch?v=vTjZGqyWvAM (2 min 12 sek)
	
	Kyk na die video en deel gedagtes

	
	
	Onderrig & Bespreking
	12 min
	Les 1 – PowerPoint (Skyfies 4-5)
Les 1 – Werkkaart (Aktiwiteit 1)
	
	Voltooi aktiwiteit individueel

	
	
	Groepaktiwiteit
	15 min
	Les 1 – PowerPoint (Skyfie 6)
Les 1 – Werkkaart (Aktiwiteit 2)
Les 1 – Werkkaart MEMO
	
	Dinkskrum in groepe

	
	
	Refleksie
	4 min
	Les 1 – PowerPoint (Skyfie 7)
Les 1 – Werkkaart (Aktiwiteit 3)
	
	Voltooi refleksievrae individueel







	Les nr.
	Inhoud
	Onderrigplan
	Tyd
	Hulpbronne
	Assessering
	Leerderaktiwiteite

	2
	Gesondheids- en veiligheidskwessies wat met geweld verband hou: 
· Redes vir geweld wat in families/gesinne en gemeenskappe, asook tussen vriende en portuurgroepe voorkom
· Impak van geweld op individuele en gemeenskapsgesondheid en veiligheid 


	Inleiding en Videobespreking
	6 min
	Les 2 – PowerPoint (Skyfies 1-2)
Kyk: What is Cyberbullying? https://www.youtube.com/watch?v=niaDJdEXk9U (2 min 08 sek)

	
	Kyk na die video en deel gedagtes

	
	
	Groepbespreking
	10 min
	Les 2 – PowerPoint (Skyfie 3)
Les 2 – Werkkaart (Aktiwiteit 1)
	
	Bespreek in groepe en gee terugvoer

	
	
	Onderrig & Bespreking
	10 min
	Les 2 – PowerPoint (Skyfies 4-6)
	
	Luister en klasbespreking

	
	
	Onderrig 
	4 min
	Les 2 – PowerPoint (Skyfie 7)
	
	Luister

	
	
	Refleksie & Huiswerk
	10 min
	Les 2 – PowerPoint (Skyfie 8)
Les 2 – Werkkaart (Aktiwiteit 2 + 3)
Les 2 – Werkkaart MEMO
	Informele: 
Eksamen-tipe vrae
	Voltooi aktiwiteite individueel





	Les nr.
	Inhoud
	Onderrigplan
	Tyd
	Hulpbronne
	Assessering
	Leerderaktiwiteite

	3
	Gesondheids- en veiligheidskwessies wat met geweld verband hou: 
· Alternatiewe oplossings vir geweld: Probleemoplossingsvaardighede en die konflikhantering 


	Inleiding
	5 min
	Les 3 – PowerPoint (Skyfies 1-2)
	
	Bespreek as 'n klas

	
	
	Onderrig & Klasbespreking
	6 min
	Les 3 – PowerPoint (Skyfie 3)
	
	Luister en deel gedagtes

	
	
	Kyk Video
	6 min
	Les 3 – PowerPoint (Skyfie 4)
Kyk: Kid President Is Over It!
https://www.youtube.com/watch?v=ghk-nDJB3Tk (5 min 09 sek)
	
	Kyk video

	
	
	Onderrig & klasbespreking
	10 min
	Les 3 – PowerPoint (Skyfies 5-6)
	
	Luister en deel gedagtes

	
	
	Aktiwiteit in Pare
	9 min
	Les 3 – PowerPoint (Skyfie 7)
Les 3 – Werkkaart (Aktiwiteit 1)
Les 3 – Werkkaart MEMO
	Informele: 
Paskolomme
	Voltooi die aktiwiteit in pare

	
	
	Refleksie
	4 min
	Les 3 – PowerPoint (Skyfie 8)
Les 3 – Werkkaart (Aktiwiteit 2)
	
	Voltooi refleksievrae individueel 





	Les nr.
	Inhoud
	Onderrigplan
	Tyd
	Hulpbronne
	Assessering
	Leerderaktiwiteite

	4
	Gesondheids- en veiligheidskwessies wat met geweld verband hou: 
· Beskerming van jouself en ander teen gewelddadige gedrag: Waar om hulp te vind
· Nasionale gesondheid en/of programme wat veiligheid bevorder 


	Inleiding
	4 min
	Les 4 – PowerPoint (Skyfies 1-2)
Kyk: Teen Health: Violence Prevention
https://www.youtube.com/watch?v=8ixNuGRX7YY  (2 min 10 sek)
	
	Kyk video

	
	
	Bespreek in Pare
	5 min
	Les 4 – PowerPoint (Skyfie 3)
	
	Bespreek in pare

	
	
	Onderrig & Klasbespreking
	8 min
	Les 4 – PowerPoint (Skyfies 4-5)
	
	Bespreek as 'n klas en luister

	
	
	Onderrig
	5 min
	Les 4 – PowerPoint (Skyfie 6)
	
	Luister

	
	
	Kyk Video
	3 min
	Les 4 – PowerPoint (Skyfie 7)
Kyk: How to Prevent Violence in Schools
https://www.youtube.com/watch?v=E-jCgcS-1ks (1 min 04 sek)
	
	Kyk na die video en deel gedagtes

	
	
	Informele Assessering
	15 min
	Les 4 – PowerPoint (Skyfie 8)
Les 4 – Werkkaart (Aktiwiteit 1)
Les 4 – Werkkaart MEMO
Inhoudsopsomming
	Informele: 
Eksamen-tipe vrae
	Voltooi die aktiwiteit individueel

INLEIDENDE AANTEKENINGE
Die  Les 1 – PowerPoint tot Les 4 – PowerPoint-dokumente dek saam die VIER lesse en bevat gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om u met betrekking tot u tydraamwerk te help. 
Die volgende onderrignotas sal 'n opsomming van die VIER LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assessering om te bepaal of 'n leerder die konsepte wat in daardie les behandel is, verstaan het.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video en die Inhoudsopsomming te gaan. 
Verseker die volgende: 
· Leerders moet weet dat die klaskamer VEILIGE PLEK is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)

NOTA AAN ONDERWYSER: Ons is nie altyd bewus van die agtergronde en ervarings van ons leerders nie. Onderwysers moet besef dat hierdie onderwerp sensitief kan wees vir sommige leerders. Wees asseblief bedag daarop en monitor die klas noukeurig namate lesse vorder aangesien hierdie inhoud vir baie leerders persoonlik kan wees. Onderwysers moet bereid wees om bykomende ondersteuning te soek indien nodig. As die skool nie hulpbronne het nie, is distrik maatskaplike werkers, leerderondersteuningsadviseurs (LSA) en sielkundiges (DSBT) beskikbaar om ondersteuning te bied.

Nota oor YouTube-video's: 
· As u dit verkies, kan video's vooraf afgelaai word. Gebruik die skakel hieronder as u nie 'n program het om van YouTube af te laai nie: https://www.ytddownloader.com/
· Die https://www.ytddownloader.com sny ook advertensies uit as u nie die betaalde weergawe van YouTube gebruik nie.
· Alternatiewelik, laai die relevante video's vooraf op u webblaaier sodat alles gereed is voor die les begin.
ONDERRIGNOTAS
LES 1: 

Voorbereiding (Voor die les):

· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VYF tot SES vir die Groepaktiwiteit (Aktiwiteit 2) VOORDAT u met die les begin.
· Druk kopieë van die Les 1 – Werkkaart en deel dit aan die begin van die les uit. 
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Lees deur die Les 1 – Werkkaart MEMO vir antwoorde op Aktiwiteit 1 en 2.
· Moenie die Inhoudsopsomming voor die einde van Les 4 uitdeel nie.
· Kyk na die voorgestelde video om u van die inhoud te vergewis.
· What is Violence?
 https://www.youtube.com/watch?v=vTjZGqyWvAM (2 min 12 sek)


	1. Inleiding (5 min)                                                                                                                                    (Skyfies 1-2)

· Skyfie 1: Goeiedag Graad 9's. Ons begin vandag met ons volgende onderwerp: GESONDHEID, VEILIGHEID EN OMGEWINGSVERANTWOORDELIKHEID. 
· In hierdie lesreeks gaan ons kyk na verskillende sosiale kwessies wat met geweld verband hou. Hierdie tema is 'n voortsetting van graad 8 waar ons gekyk het na geslagsgebaseerde geweld en hoe om geweld teen vroue te voorkom. GGG is een van die baie tipes geweld wat in Suid-Afrika voorkom.
· Soos wat ons deur hierdie les werk, moet jy die aktiwiteite op Les 1 – Werkkaart voltooi.  


	· Skyfie 2: Kom ons begin deur te verstaan wat presies geweld is. Op grond van wat jy in graad 8 geleer het, hoe sou jy geweld definieer?
· Laat 2 minute toe vir leerders om hul definisies in Aktiwiteit 1 (Les 1 – Werkkaart) neer te skryf en vra dan 'n paar leerders om terugvoer aan die klas te gee.  


	2. Kyk Video (4 min)                                                                                                                                (Skyfie 3)

· Skyfie 3: Geweld is 'n wêreldwye verskynsel en ongelukkig is geen land onaangeraak nie. Daar is verskeie definisies daarvoor en daarom word dit dikwels anders verstaan deur mense uit verskillende lande, kulture of geloofstelsels. 
· Kom ons kyk na hierdie video om 'n breër begrip van geweld te kry. 
· Kyk:  What is Violence? https://www.youtube.com/watch?v=vTjZGqyWvAM (2 min 12 sek)
· Vra 'n paar leerders om te deel wat vir hulle in die video uitgestaan het.  




	3. Onderrig & Bespreking (12 min)                                                                                                       (Skyfies 4-5)

· Skyfie 4: Die Wêreldgesondheidsorganisasie (WGO) verskaf 'n definisie van geweld wat opsom wat ons tot dusver gesê het. 
· Geweld is die opsetlike gebruik van fisiese geweld of mag (dreigend of werklik), teen jouself, 'n ander persoon, 'n groep of 'n gemeenskap. Dit lei waarskynlik tot besering, dood, sielkundige skade, abnormale ontwikkeling of verlies.
· Bespreek die volgende met leerders: In Suid-Afrika het elkeen die reg op vryheid en veiligheid. Dit sluit in om vry te wees van alle vorme van geweld. In die Handves van Regte word bepaal dat "elke kind die reg het om beskerm te word teen slegte behandeling, verwaarlosing, mishandeling of besering."
· Dit is dus belangrik dat ons nie stilbly wanneer ons geweld waarneem of daardeur geraak word nie. Ons moet uitreik na betroubare mense wat ons kan help.  

· Skyfie 5: Herinner leerders daaraan dat daar verskillende tipes geweld/mishandeling is waarvan hulle bewus moet wees om die volgende aktiwiteit te voltooi. Hulle kan sleutelwoorde in Aktiwiteit 1 (Les 1 – Werkkaart) neerskryf terwyl u kortliks die verskillende tipes geweld verduidelik:
· Fisiese geweld
· Aanranding: Fisiese aanvalle wat liggaamlike skade veroorsaak.
· Gesinsgeweld: Mishandeling binne 'n huishouding, wat dikwels eggenote of intieme metgeselle insluit.

· Emosionele/Sielkundige mishandeling
· Verbale mishandeling: Die gebruik van woorde wat emosionele skade veroorsaak, insluitend beledigings, dreigemente en vernedering.
· Manipulasie: 'n Sielkundige taktiek om 'n ander persoon se geestestoestand of gedrag te beheer of te benadeel.
· "Gaslighting": Om iemand te laat twyfel aan sy/haar eie realiteit, persepsie, identiteit, selfwaarde, gesonde verstand of redenasievermoë. Die slagoffer word mislei tot voordeel van die mishandelaar. Dit is 'n tipiese kombinasie van emosionele en sielkundige mishandeling
· Isolasie: Die beperking van iemand se vryheid wat hul verhoed om met ander te kommunikeer- dit kan hul geestesgesondheid beïnvloed.

· Seksuele geweld/mishandeling
· Verkragting: Nie-konsensuele (sonder jou eie toestemming) seksuele omgang.
· Seksuele aanranding: Enige nie-konsensuele seksuele daad met die doel om seer te maak.
· Seksuele teistering: Ongewenste seksuele aanmerkings of gedrag. Dit kom dikwels in werksituasies voor.
· Seksuele mishandeling van kinders: Seksuele dade teenoor 'n kind deur 'n volwassene of ouer kind.

· Ekonomiese/Finansiële mishandeling
· Finansiële mishandeling: Die beheer of beperking van iemand se finansiële hulpbronne of toegang tot geld.
· Uitbuiting: Die gebruik van iemand se finansiële hulpbronne vir persoonlike gewin sonder hul toestemming.

· Kulturele/Sosiale geweld
· Haatmisdade: Geweld wat gemotiveer word deur vooroordeel van 'n persoon se ras, godsdiens, etnisiteit, seksuele oriëntasie of ander identiteitsfaktore.
· Mensehandel: Die uitbuiting van individue deur die toepassing van geweld, bedrog, dwangarbeid of seksuele dade.

· Kubergmishandeling
· Kuberafknouery: Die gebruik van digitale platforms om ander te teister, te dreig of te intimideer.
· Aanlynteistering:  Om aanhoudende, skadelike gedrag aanlyn te openbaar deur agtervolging, dreigemente en beledigende opmerkings.
· Wraakpornografie: Die deel van privaat, intieme foto's of video's wat naaktheid openbaar. Dit geskied sonder die persoon se toestemming.


	4. Groepaktiwiteit (15 min)                                                                                                                          (Skyfie 6)

· Skyfie 6: Verduidelik aan die leerders dat mishandeling in verskillende areas van mense se lewens plaasvind en dat dit enigiemand kan beïnvloed. Dit gebeur in enige tipe familie/gesin, tussen vriende/portuurgroepe, by die skool of in die gemeenskap.
· Die leerders sal nou 'n dinkskrum hou oor algemene dade van mishandeling wat in hierdie drie omgewings voorkom. Hulle moet die verskillende tipes geweld/mishandeling wat ons sopas bespreek het, oorweeg en soveel as moontlik voorbeelde neerskryf. (Laat 10 min vir die dinkskrum toe.)
· Verdeel leerders in groepe van VYF tot SES en laat hulle toe om die dinkskrumaktiwiteit  (Aktiwiteit 2, Les 1 – Werkkaart) te voltooi. 
· Laat 5 minute toe vir terugvoer aan die einde van die aktiwiteit. Moontlike antwoorde is beskikbaar in Les 1 – Werkkaart MEMO. 


	5. Refleksie (4 min)                                                                                                                                     (Skyfie 7)

· Ons het baie in hierdie les bespreek en oor ernstige kwessies gepraat wat ontstellend kan wees. Neem 'n oomblik om oor hierdie onderwerp na te dink deur die refleksievrae in Aktiwiteit 3 (Les 1 – Werkkaart) te beantwoord. Herinner leerders om na u uit te reik as hulle dringende bekommernisse het oor enige van die kwessies wat in vandag se les bespreek is.  






LES 2: 

Voorbereiding (Voor die les):

· Herinner leerders om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER tot VYF vir die Groepaktiwiteit (Aktiwiteit 1) VOORDAT u met die les begin. 
· Druk kopieë van die Les 2 – Werkkaart en deel dit aan die begin van die les uit. 
· Onderwysers kan die Les 2 – PowerPoint en die Les 2 – Werkkaart met leerders deel om self deur te werk indien leerders aanlyn is.
· Lees deur die Les 2 – Werkkaart MEMO vir antwoorde op Aktiwiteit 3.
· Kyk na die voorgestelde video om u van die inhoud te vergewis.
· What is Cyberbullying? 
https://www.youtube.com/watch?v=niaDJdEXk9U (2 min 08 sek)


	1. Inleiding & Videobespreking (6 min)                                                                                           (skyfies 1-2)

· Skyfie 1: Welkom terug Graad 9's, vandag gaan ons voort met ons les oor geweld. Ons gaan kyk na die redes vir geweld en wat die impak daarvan op individue en die samelewing is. 

· Skyfie 2: In die vorige les het ons gekyk na dade van geweld wat in huise, skole en gemeenskappe plaasvind. Kom ons begin hierdie les met 'n video oor 'n ernstige geweldskwessie in ons skole: kuberafknouery. 
· Let op die impak van afknouery op die slagoffers terwyl jy na die video kyk. Ons sal dit later in die les bespreek. 
· Kyk: What is Cyberbullying? https://www.youtube.com/watch?v=niaDJdEXk9U (2 min 08 sek)

· Vra die leerders om die volgende te bespreek: Waarom wend sommige mense hulle tot kuberafknouery?
· Antwoorde kan die volgende insluit:
· Die internet bied anonimiteit wat mense minder aanspreeklik laat voel vir hul optrede.
· Kuberboelies wil mag oor hul slagoffer uitoefen. 
· Sommige individue neem deel aan kuberafknouery as 'n vorm van wraak. 
· Die begeerte om in te pas of goedkeuring van portuurs te verkry, kan individue dryf om aan kuberafknouery deel te neem.
· Hulle kan ander boelie om beter oor hulself te voel.   


	2. Groepbespreking (10 min)                                                                                                                        (Skyfie 3)

· Skyfie 3: Noudat ons gekyk het na 'n paar redes waarom individue aan kuberafknouery deelneem, kom ons kyk na die redes waarom geweld in gesinne, gemeenskappe en onder vriende en portuurs voorkom. 
· Verdeel leerders in groepe van VIER tot VYF. Vra leerders om te bespreek hoe die volgende faktore tot geweld kan lei. Hulle kan aantekeninge van hul bespreking in Aktiwiteit 1 (Les 2 – Werkkaart) maak:
· Sosio-ekonomiese faktore
· Kulturele en sosiale norme
· Middelmisbruik
· Sielkundige faktore
· Gesinsdinamika
· Sosiale faktore
· Opvoedkundige faktore
· Institusionele mislukkings 

· Laat die leerders ná ongeveer 5 minute terugvoer gee oor elke faktor en voeg voorbeelde by wat hulle dalk uit die onderstaande lys gemis het:
· Sosio-ekonomiese faktore
· Wanneer mense in armoede leef  of werkloos is, kan dit lei tot stres, frustrasie en 'n gevoel van magteloosheid, wat die risiko van geweld kan verhoog.
· Ongelykheid in rykdom en sosiale status kan lei tot ‘n gevoel van wraak en tot mededinging lei, wat  aanleiding gee tot konflik en geweld.
· Kulturele en sosiale norme 
· In sommige kulture of gemeenskappe word geweld genormaliseer as 'n manier om konflikte op te los of beheer uit te oefen.
· Tradisionele geslagsrolle wat manlike oorheersing en vroulike onderdanigheid beklemtoon, kan tot gesinsgeweld en geslagsgebaseerde geweld bydra.
· Middelmisbruik
· Die gebruik van alkohol en dwelms kan 'n mens se goeie oordeel benadeel, inhibisies verminder en die waarskynlikheid van aggressiewe gedrag verhoog.
· Sielkundige faktore
· Geestesgesondheidstoestande soos depressie, angs en persoonlikheidsversteurings kan geassosieer word met 'n verhoogde risiko van geweld.
· Individue wat in die verlede geweld of mishandeling ervaar het, is meer geneig om sulke gedrag voort te sit.
· Gesinsdinamika
· Kinders wat in gewelddadige huishoudings grootword,  kan geweld beskou as 'n normale manier om met ander te kommunikeer en kan self oortreders daarvan word.
· Sosiale faktore
· 'n Gebrek aan sosiale ondersteuning en gemeenskapsverbindings kan stres en die waarskynlikheid van gewelddadige gedrag verhoog.
· As jy jou met aggressiewe of gewelddadige portuurlede vereenselwig, kan dit soortgelyke gedrag aanmoedig.
· Opvoedkundige faktore
· Beperkte opvoeding kan tot swak probleemoplossingsvaardighede en verhoogde blootstelling aan gewelddadige gedrag lei. 
· Afknouery en geweld in skole kan tot 'n kultuur van aggressie onder portuurlede bydra.
· Institusionele mislukkings
· Onvoldoende wetstoepassing kan 'n omgewing skep waar geweld nie gekontroleer en beheer word nie.
· 'n Gebrek aan toegang tot geestesgesondheidsorg, maatskaplike dienste en ondersteuningsnetwerke kan veroorsaak dat individue nie die hulp kry wat hulle nodig het om konflik en stres te bestuur nie.



	3. Onderrig & Bespreking (10 min)                                                                                                       (Skyfies 4-6)

· Skyfie 4: Geweld en mishandeling benadeel diegene wat dit ervaar of aanskou – ongeag die oorsaak daarvan. Dit kan 'n impak op die individu sowel as die breër gemeenskap hê.  
· As ons terugdink aan die video van kuberafknouery wat ons vroeër gekyk het, wat is die impak wat kuberafknouery op die slagoffer kan hê? (Laat 1 min toe vir bespreking). 

· Skyfie 5: Kom ons bespreek nou die impak van verskillende soorte geweld op die individu in detail. 
· Vra die leerders om die gevolge van geweld op die individu te noem. U kan dan aan die hand van die onderstaande voorbeelde by hul voorbeelde voeg:
· Slagoffers van geweld kan beserings opdoen wat wissel van kneusplekke en snye tot ernstige trauma, frakture en inwendige beserings. In uiterste gevalle kan geweld tot permanente ongeskiktheid of dood lei.
· Herhaaldelike blootstelling aan geweld kan lei tot chroniese pyn, gastro-intestinale afwykings en ander langtermyn gesondheidskwessies.
· Blootstelling aan geweld en mishandeling kan lei tot post-traumatiese stresversteuring (PTSV), gekenmerk deur terugflitse, ernstige angs en onbeheerbare gedagtes oor die gebeurtenis.
· Slagoffers van geweld  en mishandeling loop 'n groter risiko om depressie, angs en ander geestesgesondheidsversteurings te ontwikkel.
· Om die sielkundige pyn te hanteer, kan sommige individue hul na alkohol of dwelms wend, wat hul gesondheidskwessies kan vererger.
· Slagoffers van geweld of mishandeling kan van sosiale interaksies onttrek as gevolg van vrees, skaamte of stigma, wat tot eensaamheid en isolasie lei.
· Kinders wat geweld of mishandeling ervaar of waarneem, kan sukkel om by die skool te konsentreer, wat tot swak akademiese prestasie kan lei. Volwassenes kan sukkel om hul werk te behou weens die fisiese en sielkundige gevolge van geweld of mishandeling.
· Herhaaldelike blootstelling aan geweld of mishandeling kan vertroue in ander vernietig, insluitend familielede, vriende en gesagsfigure. 
· Slagoffers se algehele lewenskwaliteit kan aansienlik verswak, aangesien hulle verminderde genot in daaglikse aktiwiteite en verhoudings kan ervaar.

· Skyfie 6: Noudat ons gekyk het na die impak van geweld op die individu, kom ons kyk na die impak daarvan op die gemeenskap. 
· Vra die leerders om die gevolge van geweld op die gemeenskap te noem. U kan dan aan die hand van die onderstaande voorbeelde by hul voorbeelde voeg:
· Gemeenskapsgesondheidsdienste kan oorweldig word met die behandeling van beserings as gevolg van geweld, wat tot verhoogde mediese koste en verminderde gesondheidsorghulpbronne lei.
· Waarneming/kennis van geweld in die gemeenskap kan wydverspreide sielkundige trauma veroorsaak, wat tot 'n hoër voorkoms van angs, depressie en PTSV onder inwoners kan lei.
· Hoë vlakke van geweld kan vertroue onder gemeenskapslede vernietig, sosiale interaksies verminder en gemeenskapseenheid verminder, wat tot 'n geïsoleerde bevolking lei.
· Aanhoudende geweld skep 'n klimaat van vrees, wat mense ontmoedig om by die openbare lewe betrokke te raak, gemeenskapsgeleenthede by te woon of openbare ruimtes te gebruik en sodoende verminder gemeenskapsinteraksie. 
· Besighede kan weens geweld verhoogde sekuriteitskoste, hoër versekeringspremies en 'n verminderde kliëntebasis in die gesig staar, wat tot ekonomiese agteruitgang kan lei.
· Geweld kan tot verminderde werknemersproduktiwiteit en verhoogde afwesigheid van werknemers lei, wat plaaslike ondernemings en die breër ekonomie kan beïnvloed.
· Geweld rondom of in skole kan 'n onveilige leeromgewing skep, wat tot 'n hoër uitvalsyfer, laer akademiese prestasie en verminderde skoolbywoning kan lei.



	4. Onderrig (4 min)                                                                                                                                         (Skyfie 7)

· Skyfie 7: In sommige gevalle kan oortreders van geweld in hul gemeenskappe gerespekteer word en tree beleefd op. In hierdie gevalle is dit vir die slagoffer moeilik om oor die mishandeling te praat omdat hulle bang is dat hulle nie geglo sal word nie. 
· Onthou, ons kan nie altyd mense direk keer om gewelddadig te wees nie. Ons moet ook nie onsself blameer omdat ons hulle nie probeer keer het nie. Dit is belangrik dat jy jou eie veiligheid beskerm. Beide fisiese geweld en sielkundige mishandeling lei altyd tot seerkry. Dit is juis "interne beserings" wat lank neem om te genees en soms sal 'n persoon eksterne hulp nodig hê om die trauma van die mishandeling te verwerk. 
· In gemeenskappe waar gewelddadige inwoners nie beheer kan word nie, verhuis sommige gesinne na ander gebiede wat hulle as veiliger vir hul kinders beskou. Wetstoepassing in hierdie gevaarlike gebiede neem toe en onskuldige gemeenskapslede (wat as gevolg van finansiële redes of familieverpligting nie in staat is om weg te trek nie) vrees vir hul lewe as gevolg van die geweld tussen die gewelddadige lede en die wetstoepassers in die omgewing.


	5. Refleksie & Huiswerk (10 min)                                                                                                             (Skyfie 8)

· Skyfie 8: Laat leerders ongeveer twee minute toe om die refleksievrae in Aktiwiteit 2 (Les 2 – Werkkaart) te voltooi. 
· Leerders kan vir die res van die les die Informele Assessering (Aktiwiteit 3, Les 2 – Werkkaart) voltooi. Hulle sal nie genoeg tyd hê om die aktiwiteit te voltooi nie, en dit moet dus as huiswerk voltooi word.
· Antwoorde is beskikbaar in Les 2 – Werkkaart MEMO wat aan die begin van die volgende les met leerders gedeel kan word.



	


LES 3: 

Voorbereiding (Voor die les):

· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 3 – Werkkaart en deel dit aan die begin van die les uit. 
· Onderwysers kan die Les 3 – PowerPoint en die Les 3 – Werkkaart met leerders deel om self deur te werk indien leerders aanlyn is.
· Lees deur die Les 3 – Werkkaart MEMO vir antwoorde op Aktiwiteit 1.
· Kyk na die voorgestelde video om u van die inhoud te vergewis.
· Kid President Is Over It!
https://www.youtube.com/watch?v=ghk-nDJB3Tk  (5 min 09 sek)


	1. Inleiding (5 min)                                                                                                                             (Skyfies 1-2)

· Skyfie 1: Welkom terug Graad 9's. Tot dusver het ons gekyk na wat geweld is, die redes vir geweld/mishandeling, asook die impak wat dit op individue en gemeenskappe het. 
· Vandag sal ons ondersoek hoe ons ons verskille kan aanspreek voordat dit tot geweld lei. Dit bring ons by die woord 'konflik'.

· Skyfie 2: Hoe sal jy konflik definieer? (Laat 2 minute toe vir terugvoer van een of twee leerders.)
· Konflik kan gedefinieer word as 'n botsing of meningsverskil tussen individue of groepe as gevolg van uiteenlopende belange, doelwitte of standpunte. Konflik spruit uit groot of klein verskille. Dit vind plaas wanneer mense nie kan saamstem oor hul waardes, motiverings, sienings, idees of begeertes nie. 



	2. Onderrig & Bespreking (6 min)                                                                                                            (Skyfie 3)

· Skyfie 3: Soms kan verskille tussen mense oppervlakkig voorkom, maar wanneer konflik intense emosies veroorsaak, dui dit op 'n dieper onderliggende probleem. 
· Hierdie onderliggende kwessies behels dikwels fundamentele behoeftes, soos die behoefte om veilig en geborge te voel, die begeerte om gerespekteer en gewaardeer te word, of die verlange na nabyheid en intimiteit. 
· Argumente of fisiese onderonsies is voor die hand liggende vorms van konflik maar konflik kan ook op ‘n meer subtiele manier geskied, soos passief-aggressiewe gedrag of emosionele onttrekking.
· Konflik is nie altyd 'n slegte ding nie. As ons leer om dit reg te bestuur, kan dit ons help om te groei, mekaar beter te verstaan en ons sterker te maak. 
· Konflik binne gesinne (meningsverskille tussen broers en susters, spanning tussen ouers en kinders, of konflikte tussen uitgebreide familielede) kan veral uitdagend wees om op te los. Hegte verhoudings verhoog emosies en maak situasies meer kompleks.
· Ons moet onthou dat konflik 'n natuurlike deel van menswees is. Dit beïnvloed hoe ons met ander omgaan en saamleef. 
· So, hoe hanteer ons konflik? As jy van iemand verskil, hoe hanteer jy dit gewoonlik? (Laat 'n paar leerders toe om op die vraag te reageer.)


	3. Kyk Video (6 min)                                                                                                                                 (Skyfie 4)

· Skyfie 4: Kom ons kyk na die volgende video wat verduidelik hoe ons konflik kan bestuur en ons meningsverskille kan oplos.
· Kyk: Kid President Is Over It!
https://www.youtube.com/watch?v=ghk-nDJB3Tk (5 min 09 sek)
· Noudat ons 'n basiese idee het van die stappe wat betrokke is by die oplossing van konflik, kom ons kyk in detail na die proses. 


	4. Onderrig & Bespreking (10 min)                                                                                                       (Skyfies 5-6)

· Skyfie 5: Om iemand te konfronteer kan moeilik wees, maar die regte benadering kan 'n groot verskil maak. Dink daaraan soos om die regte stok te kies wanneer jy gholf speel: Verskillende situasies vereis verskillende hulpmiddels. Daar is twee belangrike dinge om te oorweeg:
· Evalueer die Situasie
· Vir klein probleme met goeie vriende, gebruik 'n kalm en sagmoedige benadering. Vir meer ernstige sake of met bekendes, wees reguit maar respekvol. Vir ernstige probleme of individue wat moeilik is, wees selfversekerd en reguit, maar behou te alle tye respek.
· Oorweeg die persoon
· Met goeie vriende kan jy meer oop en ontspanne wees. Hulle sal waarskynlik die situasie verstaan en jou ondersteun, so 'n sagmoedige benadering werk die beste.
· Met klasmaats, onderwysers of beraders, balanseer eerlikheid en beleefdheid. Hulle mag nie so na aan jou wees soos vriende nie, so respek en duidelikheid is belangrik.
· Wanneer jy met 'n gesagsfiguur praat, wees respekvol en reguit. Stel jou bekommernisse duidelik, maar neem hul posisie in ag.

· Skyfie 6: Daar is baie variasies van die stappe met betrekking tot probleemoplossing, maar as jy die stappe in hiérdie metode volg, sal jy 'n goeie beginpunt hê om konflik met mense in jou lewe op te los. Jy moet eerstens bereid wees om met die ander persoon in gesprek te tree om die konflik te probeer oplos. Soms voel 'n mens dit is beter om dit net te los, maar so 'n situasie sal aan ons knaag en dit is nie gesond nie.  

· Stap 1: Stem in om te praat en bepaal reëls 
· As die betrokkenes in die eerste plek nie instem om te praat nie, sal daar tot geen oplossing kan kom nie.
· Daar moet sekere reëls wees, waaraan die betrokkenes moet voldoen, sodat die gesprek produktief kan wees. Hierdie reëls help om emosionele veiligheid te skep sodat almal gemaklik kan voel om hul gevoelens te deel, selfs tydens moeilike gesprekke. 
· Voorbeelde van reëls sluit in:
· Moenie ander mense in die rede val nie.
· Toon respek vir ander.
· Moenie op mekaar skree nie. 
· Niemand mag vloek nie. 
· Moenie persoonlike beledigings uiter nie. 

· Stap 2: Maak beurte om gevoelens en gedagtes te verduidelik 
· Sodra die reëls vir die gesprek vasgestel het, moet die betrokkenes begin uitbrei oor wat gebeur het. 
· Een persoon moet hul standpunt, ervarings, gedagtes en gevoelens deel. Dan kan die ander persoon(e) dieselfde doen. 
· Dit is belangrik om deurentyd die ooreengekome reëls te volg om intense emosies te beheer en onderbrekings te vermy.
· Om by die reëls te hou, help elke persoon om hul perspektief te deel, sonder dat dit in 'n argument ontaard
· Om kalm en respekvol te bly terwyl standpunte verduidelik word, sal help om 'n oplossing vir die probleem te vind.

· Stap 3: Identifiseer die konflik
· Alhoewel dit eenvoudig klink, is die identifisering van die konflik van kardinale belang. Daarsonder sal 'n mens sukkel om 'n oplossing te vind.
· Nadat elke persoon 'n beurt gekry het om hul kant van die saak te stel, moet daar duidelik uiteengesit word waaroor die argument gaan.
· Neem 'n oomblik om die konflik in 'n paar sinne op te som.
· Baie mense kan tydens argumente emosioneel opgewerk raak en perspektief verloor.
· Deur die konflik eenvoudig te verwoord kan 'n mens help om daarop te fokus. 
· Dit kan help om eers te bepaal of almal met die uiteensetting van die konflik ooreenstem voordat 'n mens aangaan.

· Stap 4: Ondersoek moontlike oplossings
· In hierdie stap dink almal aan moontlike oplossings vir die konflik.
· Dink aan maniere wat die konflik sal oplos, selfs al verg dit om tot ‘n kompromie te kom.
· Op hierdie stadium is dit nog nie nodig om oor 'n oplossing ooreen te stem nie. Oorweeg eers al die moontlikhede.
· Laat elke persoon verduidelik wat hulle as uitkoms verwag. Dit is 'n belangrike stap in die proses.
· Maak seker dat almal bereid is om na alternatiewe idees te luister.

· Stap 5: Besluit op die beste pad vorentoe
· Ná die dinkskrum is dit tyd om 'n ooreenkoms aan te gaan.
· Bespreek eers watter oplossings-idee die meeste sin maak, gegewe die omstandighede.
· Identifiseer 'n oplossing waarmee alle betrokkenes kan saamstem.
· Hersien al die moontlikhede.
· Op hierdie stadium moet almal saamstem oor die beste oplossing.

· Stap 6: Stel die oplossing
· Sodra almal ingestem het, moet die oplossing hardop uitgespreek word. 
· Net soos die duidelike uiteensetting van die probleem (stap 3), moet die oplossing ook duidelik uiteengesit word. Dit sal almal help om die uitkoms van hierdie bespreking te onthou.

· Stap 7: Besluit wanneer die oplossing geëvalueer sal word
· Voordat die gesprek afgesluit word, moet daar besluit word of 'n opvolgvergadering nodig is om te bepaal of die oplossing werk en of verbeterings benodig word. Indien wel, moet daar op 'n datum vir die vergadering besluit word. 
· Afhangende van die omstandighede, sal 'n mens dalk die bespreking in die toekoms moet herbesoek om veranderinge aan te bring.

	

	5. Aktiwiteit in Pare (9 min)                                                                                                                      (Skyfie 7)

· Skyfie 7: Leerders moet nou Aktiwiteit 1 (Les 3 – Werkkaart) voltooi. 
· Sodra leerders die aktiwiteit voltooi het, gaan saam met hulle deur die antwoorde. Antwoorde is beskikbaar in Les 3 – Werkkaart MEMO. 



	6. Refleksie (4 min)                                                                                                                                      (Skyfie 8)

· Skyfie 8: Sluit die les met die volgende af: Konflik is onvermydelik, maar hoe dit hanteer word en wat jy doen (of nie doen nie) kan 'n verskil maak in jou prestasie, selfvertroue en tevredenheid. Die doel van konflikoplossing is om konstruktiewe maniere te vind om konflik aan te spreek en daaruit te leer. Dit is nooit 'n goeie idee om meningsverskille te vermy of te onderdruk nie. 
· Laat leerders toe om die refleksievrae in Aktiwiteit 2 (Les 3 – Werkkaart) vir die res van die les  te voltooi.





LES 4:

Voorbereiding (Voor die les):

· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 4 – Werkkaart uit en deel dit aan die begin van die les uit. 
· Druk kopieë van die Inhoudsopsomming en deel dit aan die einde van die les uit. 
· Onderwysers kan die Les 4 – PowerPoint, die Les 4 – Werkkaart en die Inhoudsopsomming met leerders deel om self deur te werk indien leerders aanlyn is.
· Lees deur die Les 4 – Werkkaart MEMO vir antwoorde op Aktiwiteit 1.
· Kyk na die voorgestelde video's om u van die inhoud te vergewis.
· Teen Health: Violence Prevention
https://www.youtube.com/watch?v=8ixNuGRX7YY (2 min 10 sek)
· How to Prevent Violence in Schools
https://www.youtube.com/watch?v=E-jCgcS-1ks (1 min 04 sek)

	1. Inleiding (4 min)                                                                                                                             (Skyfies 1-2)

· Skyfie 1: Welkom terug Graad 9's. Vandag behandel ons die laaste deel van ons lesreeks oor geweld. In hierdie les gaan ons bespreek hoe ons onsself en ander teen geweld kan beskerm en waar ons moontlik hulp kan kry as ons dit nodig het. 
· Ons het reeds geleer dat geweld baie vorme kan aanneem, insluitend fisiese, emosionele en seksuele mishandeling. Dit kan in verskillende instellings soos huise, skole of openbare plekke gebeur. Om ons veiligheid en welstand te beskerm moet ons hierdie dade erken en aanspreek.
· Skyfie 2: Kom ons kyk na 'n video wat hieroor handel. 
· Kyk: Teen Health: Violence Prevention
https://www.youtube.com/watch?v=8ixNuGRX7YY 	(2 min 10 sek)


	2. Bepreek in Pare (5 min)                                                                                                                          (Skyfie 3)

· Skyfie 3: Om dade van geweld te voorkom moet ons die waarskuwingstekens van gewelddadige gedrag verstaan. 
· Draai na die persoon langs jou en bespreek 'n paar waarskuwingstekens dat iemand gewelddadige neigings het. (Laat 2 minute toe vir bespreking.)
· Vra die leerders om terugvoer aan die res van die klas te gee. 
· Voorbeelde van waarskuwingstekens kan die volgende insluit: Die persoon ...
· het gereelde woede-uitbarstings.
· toon fisiese aggressie teenoor mense of diere.
· is verbaal beledigend teenoor ander. 
· dreig om ander leed aan te doen. 
· gebruik lyftaal of gebare om ander te intimideer. 
· is geheimsinnig in sy/haar aktiwiteite en bedoelings. 
· is behep met wapens. 
· het 'n ongesonde fassinasie met gewelddadige films, videospeletjies of boeke. 
· misbruik dwelms of alkohol. 
· toon oormatige jaloesie of beheersende gedrag teenoor vriende, familie of in romantiese verhoudings. 


	3. Onderrig & Klasbespreking (8 min)                                                                                                (Skyfies 4-5)

· Skyfie 4: Kom ons kyk nou na wat ons kan doen om onsself en ander teen geweld te beskerm. 
· Vra die leerders om 'n paar idees te deel van watter stappe hulle kan neem om hulself en ander teen geweldsmisdade en mishandeling te beskerm. 
· Maak seker dat leerders bewus is van al die stappe hieronder:
· Wanneer jy voel dat jy moontlik in gevaar is, moet jy probeer om van die situasie te ontsnap en by 'n veilige hawe  te (soos die polisiestasie of 'n vriend(in) se huis) probeer uitkom.
· Vermy geïsoleerde areas, veral snags, en moenie saamrygeleenthede of geskenke van vreemdelinge aanvaar nie.
· Deel jou ligging met 'n betroubare persoon, veral wanneer jy alleen reis.
· Vermy dwelms, alkohol en mense wat hierdie middels gebruik, aangesien die gebruik daarvan veroorsaak dat mense hul inhibisies verloor en gevaarlike keuses maak.
· Moenie jouself in gevaar stel omdat jy 'n gewelddadige individu probeer help nie. Jou eie veiligheid kom eerste.
· Sê vir 'n betroubare vriend(in)/volwassene as jy bekommerd is oor iemand se gewelddadige gedrag.
· indien jy 'n slagoffer van geweld is/moontlik kan wees, kontak die plaaslike owerhede en vra vir beskerming. Kontak met die regte owerhede, soos jou plaaslike polisie of 'n mishandeling-blitslyn, kan leiding gee oor hoe om die situasie behoorlik te hanteer. Elke geval is anders en die hantering van die probleem kan verskillende ingrypingsaksies vereis. 
· Soek die hulp van professionele persone wat in die hantering en behandeling van gewelddadige gedrag spesialiseer. As jy of iemand wat jy ken in gevaar is of gewelddadige gedrag toon, is dit belangrik om professionele hulp te soek.  
· Praat met 'n opgeleide professionele persoon (onderwyser, afrigter, berader, betroubare volwassene of terapeut) wat ekstra emosionele ondersteuning en leiding kan bied in die hantering van aggressie of geweld.

· Skyfie 5: Tydens ons bespreking het ons 'n paar verskillende kanale genoem wat ons kan gebruik om hulp te kry as ons in 'n gewelddadige situasie is of daarvan bewus is. Onthou, ons kan hulp op die volgende plekke kry:
· Polisie: Kontak die plaaslike polisie vir onmiddellike hulp in gevaarlike situasies.
· Skoolowerhede: Onderwysers, beraders en skoolhoofde kan hulp en leiding gee.
· Gemeenskapsentrums: Baie gemeenskappe het sentrums wat ondersteuningsdienste, berading en veilige ruimtes bied.
· Blitslyne: Nasionale blitslyne is beskikbaar vir anonieme verslagdoening en ondersteuning:
· Childline Suid-Afrika: 08000 55 555
· Lifeline Suid-Afrika: 0861 322 322


	4. Onderrig (5 min)                                                                                                                                      (Skyfie 6)

· Skyfie 6: Suid-Afrika het verskeie programme wat daarop gemik is om die welstand van sy burgers te verbeter. Hierdie programme fokus op voorkomende maatreëls, opvoeding en ondersteuningsdienste. Bespreek kortliks die volgende programme met die leerders:
· Die Nasionale Skoolveiligheidsraamwerk (NSVR) is ontwerp om veilige en ondersteunende leeromgewings te skep. Dit behels die opleiding van opvoeders en leerders oor veiligheidsprotokolle, die implementering van beleide teen afknouery en die stigting van veiligheidskomitees in skole.
· Die Nasionale Kinderbeskermingsregister het ten doel om kinders teen mishandeling, verwaarlosing en uitbuiting te beskerm. Dit bevat 'n databasis van individue wat nie geskik is om met kinders te werk nie en monitor en ondersteun kinderbeskermingsdienste.
· Die Slagofferbemagtigingsprogram (SBP) bied ondersteuning aan slagoffers van misdaad en geweld deur berading en trauma-ondersteuningsdienste, regsadvies/-hulp en skuilings vir slagoffers van gesinsgeweld te bied.


	5. Kyk Video (3 min)                                                                                                                                    (Skyfie 7)

· Skyfie 7: Die aanspreek van geweld uitdagend kan wees. Al voel jy as jongmens soms magteloos, kan jy 'n verskil maak! Die oplossing van die probleem as geheel is heeltemal oorweldigend, maar jy kan aksies neem om 'n impak in jou onmiddellike omgewing te maak. Jy kan, byvoorbeeld, 'n standpunt by die skool inneem en jou teen geweld en afknouery uitspreek.
· Voordat ons met die Informele Assessering begin, kom ons kyk eers na 'n video.
Kyk: How to Prevent Violence in Schools 
https://www.youtube.com/watch?v=E-jCgcS-1ks (1 min 04 sek)
· Vra een of twee leerders om hul gevoelens oor hierdie video te deel. Sou hulle dit in ons skool kon toepas? Hoekom of hoekom nie?


	6. Informele Assessering (15 min)                                                                                                            (Skyfie 8) 

· Skyfie 8: Ons gaan vandag se les afsluit met 'n kort eksamenoefening om jou kennis oor hierdie onderwerp te toets en jou te help om vir die eksamens aan die einde van die jaar voor te berei. 
· Deel die Inhoudsopsomming uit. 
· Leerders moet die Informele Assessering (Aktiwiteit 1, Les 4 – Werkkaart) vir die res van die les voltooi. As hulle nie genoeg tyd het om die aktiwiteit te voltooi nie, moet dit as huiswerk voltooi word. 
· Antwoorde is beskikbaar in Les 4 – Werkkaart MEMO wat aan die begin van die volgende les met leerders gedeel kan word.

GRAAD 9 GESONDHEIDS-, SOSIALE EN OMGEWINGSVERANTWOORDELIKHEID 

LESVOORBEREIDING 

KWARTAAL 3: Week 8 – 11 (4 x 40 min lesse) 

 

Les  nr.  Inhoud  Onderrigplan  Tyd  Hulpbronne  Assessering  Leerderaktiwiteite  

1  Gesondheids -   en veiligheidskwessies wat  met geweld   verband hou :      Algemene dade van geweld by die  huis, skool en in die gemeenskap    Inleiding  5 min  Les 1  –   PowerPoint (Skyfies 1 - 2)   Les 1  –   Werkkaart   (Aktiwiteit 1)   Voltooi die aktiwiteit  individueel   en  gee  terugvoer  

Kyk  Video  4 min  Les 1  –   PowerPoint (Skyfie 3)   Kyk:   What is Violence?  https://www.youtube.com/watch?v =vTjZGqyWvAM   (2 min 12 sek)   Kyk na die video en  deel gedagtes  

Onderrig  &  Bespreking  12 min  Les 1  –   PowerPoint (Skyfies 4 - 5)   Les 1  –   Werkkaart   (Aktiwiteit 1)   Voltooi aktiwiteit  individueel  

Groep aktiwiteit  15 min  Les 1  –   PowerPoint (Skyfie 6)   Les 1  –   Werkkaart   (Aktiwiteit 2)   Les 1  –   Werkkaart  MEMO   Dinkskrum in groepe  

Refleksie  4 min  Les 1  –   PowerPoint (Skyfie 7)   Les 1  –   Werkkaart   (Aktiwiteit 3)   Voltooi   refleksievrae  individueel  

       

